CELEX: 32020D0796
Language: et
Date: 2020-06-16 00:00:00
Title: Nõukogu otsus (ÜVJP) 2020/796, 16. juuni 2020, millega muudetakse otsust (ÜVJP) 2017/1252, millega toetatakse kemikaaliohutuse ja -julgeoleku tugevdamist Ukrainas kooskõlas massihävitusrelvade ja nende kandevahendite leviku tõkestamist käsitleva ÜRO Julgeolekunõukogu resolutsiooni 1540 (2004) rakendamisega

17.6.2020   
               
               
                  ET
               
               
                  Euroopa Liidu Teataja
               
               
                  L 193/15
               
            
         NÕUKOGU OTSUS (ÜVJP) 2020/796,
         16. juuni 2020,
         millega muudetakse otsust (ÜVJP) 2017/1252, millega toetatakse kemikaaliohutuse ja -julgeoleku tugevdamist Ukrainas kooskõlas massihävitusrelvade ja nende kandevahendite leviku tõkestamist käsitleva ÜRO Julgeolekunõukogu resolutsiooni 1540 (2004) rakendamisega
         EUROOPA LIIDU NÕUKOGU,
         võttes arvesse Euroopa Liidu lepingut, eriti selle artikli 28 lõiget 1 ja artikli 31 lõiget 1,
         võttes arvesse liidu välisasjade ja julgeolekupoliitika kõrge esindaja ettepanekut
         ning arvestades järgmist:
         
                     (1)
                  
                  
                     Nõukogu võttis 11. juulil 2017 vastu otsuse (ÜVJP) 2017/1252 (1).
                  
               
                     (2)
                  
                  
                     Otsuse (ÜVJP) 2017/1252 artikli 5 lõikega 2 kehtestatakse selle artiklis 1 osutatud tegevuste läbiviimiseks 36-kuuline rakendamisperiood alates nimetatud otsuse artikli 3 lõikes 3 osutatud rahastamislepingu sõlmimisest.
                  
               
                     (3)
                  
                  
                     Rahastamisleping Euroopa Julgeoleku- ja Koostööorganisatsiooniga (OSCE) sõlmiti 30. augustil 2017 ja seega kaotab see kehtivuse 30. augustil 2020.
                  
               
                     (4)
                  
                  
                     23. aprillil 2020 taotles OSCE rakendusasutusena otsuse (ÜVJP) 2017/1252 rakendamisperioodi pikendamist kuue kuu võrra, kuna COVID-19 pandeemia tõttu on tulnud ajutiselt peatada mitmed kemikaaliohutuse ja -julgeoleku tugevdamist Ukrainas toetavad tegevused.
                  
               
                     (5)
                  
                  
                     Otsuse (ÜVJP) 2017/1252 artiklis 1 osutatud tegevusi saab jätkata ilma finantsmõjuta kuni kuni 28. veebruarini 2021.
                  
               
                     (6)
                  
                  
                     Otsust (ÜVJP) 2017/1252 tuleks seetõttu vastavalt muuta,
                  
               ON VASTU VÕTNUD KÄESOLEVA OTSUSE:
         
            Artikkel 1
            Otsuse (ÜVJP) 2017/1252 artikli 5 lõige 2 asendatakse järgmisega:
            
               
                  „2.   Otsus kaotab kehtivuse 28. veebruaril 2021.“
               
            
         
         
            Artikkel 2
            Käesolev otsus jõustub selle vastuvõtmise päeval.
         
         
            Brüssel, 16. juuni 2020
            
               
                  Nõukogu nimel
               
               
                  eesistuja
               
               A. METELKO-ZGOMBIĆ
            
         
         
            (1)  Nõukogu 11. juuli 2017. aasta otsus (ÜVJP) 2017/1252, millega toetatakse kemikaaliohutuse ja -julgeoleku tugevdamist Ukrainas kooskõlas massihävitusrelvade ja nende kandevahendite leviku tõkestamist käsitleva ÜRO Julgeolekunõukogu resolutsiooni 1540 (2004) rakendamisega (ELT L 179, 12.7.2017, lk 8).